Document ID: 32005R0792

KOMMISSIONENS FORORDNING (EF) Nr. 792/2005
af 26. maj 2005
om ændring af forordning (EF) nr. 348/2005 om fravigelse af forordning (EF) nr. 174/1999 for så vidt angår gyldighedsperioden for eksportlicenser med forudfastsættelse af eksportrestitutionen for mælk og mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (1), særlig artikel 31, stk. 14, og
ud fra følgende betragtninger:
(1)
I artikel 6 i Kommissionens forordning (EF) nr. 174/1999 af 26. januar 1999 om særlige gennemførelsesbestemmelser til Rådets forordning (EØF) nr. 804/68 for så vidt angår anvendelsen af eksportlicenser og eksportrestitutioner for mælk og mejeriprodukter (2) er der fastsat en gyldighedsperiode for eksportlicenser.
(2)
Som en sikkerhedsforanstaltning for at beskytte Fællesskabets budget mod unødige udgifter og for at undgå spekulation i eksportrestitutioner i mejerisektoren blev det i Kommissionens forordning (EF) nr. 348/2005 (3) fastsat, at gyldighedsperioden for eksportlicenser for mejeriprodukter, som der er indgivet ansøgning om fra den 2. marts 2005, som en fravigelse af forordning (EF) nr. 174/1999 bør begrænses til den 30. juni 2005.
(3)
En nøje overvågning af både det indre marked og verdensmarkedet har vist, at en længere gyldighedsperiode for licenser gradvist kan genetableres uden nogen risiko for destabilisering af den fælles markedsordning. Det er derfor hensigtsmæssigt at ændre forordning (EF) nr. 348/2005.
(4)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Artikel 1 i forordning (EF) nr. 348/2005 affattes således:
»Uanset artikel 6 i forordning (EF) nr. 174/1999 udløber gyldighedsperioden for de eksportlicenser med forudfastsættelse af restitutionen, der ansøges om fra den 27. maj til den 23. juni 2005 for de produkter, der er omhandlet i nævnte artikels litra b) og c), den 30. juni 2005.«
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. maj 2005.

Labels: 3
17